open-index/open-wikipedia-markdown huggingface dataset:
ఏలకుల నూనె

**ఏలకుల నూనె ** ఒక ఆవశ్యక నూనె.ఒక సుగంధ తైలం. ఏలకులనూనె ఔషధ గుణాలు కల్గి ఉంది.ఏలకులను ఆహారంలో మసాలా దినుసుగా ఉపయోగిస్తారు. ఏలకులను ఆంగ్లంలో కార్డమమ్ అంటారు.ఏలకుల మొక్క వృక్షశాస్త్రంలో జింజీబెరేసియా కుంటుంబానికి చెందిన మొక్క.
## ఏలకుల మొక్క
ఏలకుల మొక్క బహువార్ధిక చెట్టు.ఇండియా శ్రీలంక ఎక్కువ సాగు చేస్తారు.చెట్టు నాలుగు మీటర్ల (13 అడుగులు) ఎత్తువరకు పెరుగును.ఆకులు వెడల్పుగా పొడవుగా వుండి, ఆకు చివర కోసుగా ఈటె వలె వుండును, ఏలకుల మొక్క వృక్షశాస్త్రంలో జింజీబెరేసియా కుంటుంబానికి చెందిన మొక్క. మొక్క వృక్షశాస్త్ర పేరు ఎలెట్తరియా కార్డోమొమమ్ (Elettaria cardomomum ).చిన్న పసుపు రంగు పూలను కల్గి వుండును. సాగిన ఆండాకారపు పండు/కాయ లోపల విత్తనాలు వుండును.కాయ పసుపు ఆకుపచ్చని వెలుపలలి తొక్కను కల్గి ముడు ముఖాలు/పార్శాలు కల్గి వుండును.

ఏలకులు పురాతన కాలం నుండివినియోగంలో ఉన్నాయి.ఈజిప్టులు ఎలక్కులను సుగంధ ద్రవ్యాలలోవాడేవారు, అలాగే పళ్లను తెల్లగా వుడుటకై, ఏలక్కులను నమిలేవారు.అలాగే ధూపముగా వాడేవారు.
అరబ్భులు ఎలక్కులపొడిని కాపీ తేనీరులో వాడుతారు.ఆసియాలో వంటల్లో ఎలక్కులు ముఖ్యమైన మాసాల దినుసు.ఇండియాల్లో మాంసాహార వంటల్లో, తీపి వంటకాల్లో ఎలక్కులను ఉపయోగిస్తారు.వేలేరియస్ కోర్డస్ అనే అతను మొదటగా 1544లో ఏలకుల ఆవశ్యకంనూనెను ఉత్పత్తి చేసాడు.

పళ్ళు చేదుగా వున్న ఆహార యోగ్యం. ఏలకులను ప్రపంచంలో కొన్ని ప్రదేశాలలో మాత్రమే సాగు చేస్తున్నారు.శ్రీలంక, లావోస్, నేపాల్, గౌటమాల,, ఇండియా.ఏలకుల విత్తనాలలో సల్ఫర్, కాల్సియమ్, ఫాస్పర్ ఖనిజాలు ఉన్నాయి. విత్తనాలలో 5% వరకు వోలటైల్ నూనెలు/ఆవశ్యక నూనెలు ఉన్నాయి. నూనె లేత లేదా పాలిపోయిన పసుపు రంగులోవుండును. 

## నూనె సంగ్రహణం
ఏలకుల గింజల నుండి అవశ్యక నూనెను ఆవిరి స్వేదన క్రియ/స్టీము డిస్టిలేసను పద్ధతిలో సంగ్రహిస్తారు, పక్వానికి వచ్చి, దోరగా పండక ముందే కాయలను సేకరిస్తారు.విత్తనాల నుండి నూనె దిగుబడి శాతం 5% వరకు వుండును.

నీటి ఆవిరి సంగ్రహణ పద్ధతి ప్రధాన వ్యాసం: ఆవశ్యక నూనెల ఉత్పత్తి- నీటి ఆవిరి ద్వారా స్వేదనక్రియ చదవండి.

## నూనె
నూనె లేత పసుపు రంగులో వుండు పారదర్శక నూనె. నీటి వలె స్నిగ్థత కల్గి వుండును. సువాసన కలిగిన నూనె.
### నూనెలోని రసాయన పదార్థాలు/సమ్మేళనాలు
ఏలకుల ఆవశ్యక నూనెల్లోని కొన్ని ముఖ్య రసాయన సమ్మేళనాలు:ఆల్ఫా పైనేన్, బీటా పైనేన్, సబినెన్, మైర్సేన్, ఆల్ఫా పేలాన్డ్రెన్, లిమోనేన్, 1,8-సినేయోల్, y-టెర్పేనైన్, p- సైమెన్, టెర్పినోలేన్, లినలూల్, లినలైల్ ఆసిటేట్, టెర్పినేన్-4- ఆయిల్, ఆల్ఫా టేర్పీనియోల్ ఆసిటేట్, సిట్రోనెల్లోల్, నేరోల్, జెరానియోల్, మిథైల్ యూజెనోల్, ట్రాన్స్-నేరోలిడోల్.

నూనెలోని రసాయన పదార్థాలు/సమ్మేళనాల పట్టిక

## నూనె ఔషధ గుణాలు
ఏలకుల నూనె యాంటి సెప్టిక్ (కుళ్లిపోకుండ నిలువరించు), శూలరోగమును పోగొట్టే, వాతహరము, జీర్ణకారి, శిరోరోగములకు మందుగా, మూత్రవర్ధకమైన మందుగా, కఫాన్ని హరించే మందు,, ఉద్దీపకంగా, ఔషధ గుణాలను క్లగి ఉంది..వర్తమాన కాలంలో ఏలకుల నూనెను కండరాల, శ్వాసకోశ నొప్పులను రుగ్మతలను తగ్గించుటకు వాడుతున్నారు.కోరింత దగ్గు, ఆస్త్మా వంటి వాటికి కూడా ఏలకులనూనె బాగా పనిచేయును.
## నూనె ఉపయోగాలు
## బయటి వీడియోల లింకులు
* ఏలకుల నూనె ఉపయోగాలు

## ఇవికూడా చూడండి
*ఏలకులు
*సుగంధ తైలం

## మూలాలు

వర్గం:నూనెలు
వర్గం:ఆవశ్యక నూనెలు
వర్గం:సుగంధ తైలాలు
మల్లంపల్లి శరభయ్య శర్మ

**మల్లంపల్లి శరభయ్య శర్మ** తెలుగు సాహిత్యరంగంలో కవిగా, అనువాదకుడిగా, పరిశోధకుడిగా, సంకలనకర్తగా, అధ్యాపకుడిగా, ఉపన్యాసకుడిగా ప్రసిద్ధుడు. ఈయన 1928, మార్చి 23 న కృష్ణాజిల్లా చిట్టి గూడూరు గ్రామంలో జన్మించాడు. అక్కడి ప్రాచ్యకళాశాలలోనే విద్యాభ్యాసం చేసి అదే కళాశాలలో అధ్యాపకుడిగా కొంతకాలం పనిచేశాడు. తరువాత మద్రాసు లోని ప్రాచ్యలిఖిత పుస్తక భాండాగారంలో పరిశోధకుడిగా పనిచేశాడు. తరువాత రాజమండ్రి లోని ఆంధ్ర యువతీ సంస్కృత కళాశాలలో ఉపన్యాసకుడిగా చేరి ప్రిన్సిపాల్‌గా పదవీవిరమణ చేశాడు.ఇతడు 2007 లో మరణించాడు.
## సాహిత్యసేవ
ఇతడు కాళిదాసు వ్రాసిన కుమార సంభవము, విక్రమోర్వశీయము నాటకాలను తెలుగులోనికి అనువదించాడు. కన్నడ భాషలోని బసవేశ్వరవచనాలను, తాళ్లపాక పెదతిరుమలాచార్యుని వెంకటేశ్వర వచనాలను సంస్కృత భాషలోనికి అనువదించాడు. కాశ్మీర కవయిత్రి లల్ల వ్రాసిన వచనాలను తెలుగులో ముత్యాలసరాలుగా అనువదించాడు. వేదాంతదేశికుల దయాశతకాన్ని, అభినవగుప్తుని పరమార్థసారాన్ని తెలుగులో అనుసృజించాడు. కాశీఖండము, శ్రీకృష్ణకర్ణామృతము మొదలైన సంస్కృతగ్రంథాలకు తెలుగులో వ్యాఖ్యానాలు రచించాడు. వెయ్యేళ్ల తెలుగు వచనం నుంచి ఇతడు ఎంపిక చేసి కూర్చిన సంకలనాన్ని "ఆంధ్ర గద్యచంద్రిక" అనే పేరుతో 1965లో ఆంధ్రప్రదేశ్ సాహిత్య అకాడమీ ప్రచురించింది. ఇతడు వ్రాసిన సాహిత్య వ్యాసాలను కొన్నింటిని 1991లో తెలుగు అకాడమీ "సహృదయాభిసరణం" పేరుతో ప్రకటించింది. ఇంకా ఇతడు శ్రీవేణుగోపాలశతకము, సంస్కృతభాషలో "గౌరీ కళ్యాణమ్‌" అనే కావ్యాన్ని రచించాడు. ఇతని కవితలలో బెంగుళూరు నుండి వెలువడే "చైతన్యకవిత" అనే పత్రిక 1991లో "సుప్తదీర్ఘిక" అనే పేరుతో ఒక ప్రత్యేక సంచికను విడుదల చేసింది.
## మూలాలు

వర్గం:1928 జననాలు
వర్గం:తెలుగు కవులు
వర్గం:సంస్కృత కవులు
వర్గం:2007 మరణాలు
వర్గం:కృష్ణా జిల్లా రచయితలు
వర్గం:కృష్ణా జిల్లా అనువాద రచయితలు
వర్గం:కృష్ణా జిల్లా సాహితీ పరిశోధకులు
వర్గం:కృష్ణా జిల్లా ఉపాధ్యాయులు
వర్గం:కృష్ణా జిల్లా కవులు
పరుచూరి విజయ ప్రవీణ

**పరుచూరి విజయ ప్రవీణ** తెలుగు సినిమా నటి, నిర్మాత. కేరాఫ్ కంచరపాలెం సినిమాను నిర్మించడమేకాకుండా అందులోని ఒక ప్రధానపాత్రలో నటించింది. 

ఆమె మొదటిసారి దర్శకత్వం వహించిన కొత్తపల్లిలో ఒక్కపుడు సినిమా 2025లో విడుదలైంది.

## జీవిత విశేషాలు
ఆమె ప్రవాసభారతీయురాలు, న్యూయార్క్ లో సెయింట్ జార్జ్ యూనివర్శిటీ స్కూల్ ఆఫ్ మెడిసన్ లో వైద్యవిద్యనభ్యసించి కార్డియాలజిస్టుగా ఉంది. ఆమె తల్లిదండ్రులు తెలుగు భాష నేపథ్యం కలవారు. చిన్నతనంలో తెలుగు చిత్రాల పట్ల ఆకర్షితురాలై ఫిల్మ్‌ స్కూలులో చేరింది. ఆమె తన స్నేహితురాలిని కలుసుకోవడానికి వచ్చినప్పుడు దర్శకుడు వెంకటేష్ మహాతో మొదలైన పరిచయం కథ వినడంతో ఆగలేదు ఏకంగా సినిమా తీసే దాకా వెళ్లిపోయింది. సలీమా పాత్రకు ఎన్ని ఆడిషన్స్ చేసినా ఎవరు సెట్ కాకపోవడంతో ఆలస్యం జరగడం మొదలైంది. ఇలాగే అయితే ప్రొడక్షన్ కాస్ట్ పెరుగుతుందనే భయంతో సలీమాగా తనే నటించడానికి రెడీ అయ్యారు ప్రవీణ. స్కైప్ ద్వారా వెంకటేష్ మహా శిక్షణ ఇవ్వడం మొదలుపెట్టాడు.

## సంస్థలు
ప్రవీణ గారు "పరుచూరి విజయ ప్రవీణ ఆర్ట్స్"ని స్థాపించారు, తెలుగు సినీ దర్శకుడైన వెంకటేష్ మహా గారితో "మహాయాన మోషన్ పిక్చర్స్"కి ఈమె భాగస్వామ్యురాలిగా వ్యవహరిస్తున్నారు.

## మూలాలు

## బయటి(బాహ్య) లింకులు

#

వర్గం:తెలుగు సినిమా నిర్మాతలు
వర్గం:తెలుగు సినిమా నటీమణులు
వర్గం:ప్రవాసాంధ్రులు
వర్గం:జీవిస్తున్న ప్రజలు
తెలంగాణ గ్రంథాలయ పరిషత్

thumb|333x333px|తెలంగాణలో అతి పురాతన గ్రంథాలయం శ్రీ కృష్ణ దేవరాయ ఆంధ్ర భాషా నిలయం, హైదరాబాదు దృశ్యచిత్రం
తెలంగాణ రాష్ట్రం ఏర్పడ్డాక **తెలంగాణ గ్రంథాలయ పరిషత్** ఏర్పాటైంది. ఇండియన్‌ పబ్లిక్‌ లైబ్రరీ మూవ్‌ మెంట్‌ (గ్లోబల్‌ లైబ్రరీస్‌, బిల్‌, మెలిండా గేట్స్‌ ఫౌండేషన్‌ వారు నాస్కామ్‌ ఫౌండేషన్‌ మద్దతుతో) స్వచ్ఛంద సంస్థతో ఒప్పందం కుదుర్చుకుని పౌర గ్రంథాలయాలకు నూతన జవ సత్వాలు నింపి సాంకేతిక పరిజ్ఞానం ఉపయోగించి నేటి సమాజానికి సరియైన సమాచార అవసరాన్ని ప్రజలకు అందించుటకు చర్యలు చేపట్టింది. ప్రతి జిల్లా ప్రధాన గ్రంథాలయంలో అంతర్జాల సేవలను, కంప్యూటర్‌ సేవలను ఉచితంగా చదువరులకు అందిస్తుంది. చదువరులకు అవసరమైన పుస్తకాలను (పోటీ పరీక్షలకు, దిన, మాస పత్రికలు, పీరియాడికల్స్‌) ప్రతి గ్రంథాలయంలో అందుబాటులో తెస్తున్నవి. నూతన జిల్లాల అవిర్బావం తరువాత ప్రతి జిల్లాలో భవన నిర్మాణం, హైదరాబాదు మహానగరంలో నాలుగు ప్రధాన గ్రంథాలయాలు నిర్మాణం చేపట్టింది.ఉద్యోగులకు నైపణ్యాలు పెంపొందించడానికి శిక్షణ కార్యక్రమాలు చేపట్టుతుంది. ఇదే కాక గ్రంథాలయ ఉద్యమానికు సంబంధించి జాతీయ సదస్సుల నిర్వహణకు తోడ్పాటునందిస్తోంది తెలంగాణ రాష్ట్ర గ్రంథాలయ పరిషత్ అధ్యక్షుడుగా డా మహమ్మద్ రియాజ్ నియమించబడ్డారు .
## ఇవీ చూడండి
* ఆంధ్రప్రదేశ్ గ్రంథాలయ పరిషత్

## మూలాలు

## వెలుపలి లంకెలు

వర్గం:ప్రభుత్వరంగ సంస్థలు
వర్గం:తెలంగాణ
బరాన్ (సినిమా)

**బరాన్** 2001, జనవరి 31న  విడుదలైన ఇరాన్ చలనచిత్రం. మజీద్ మజీదీ రచన, దర్శకత్వం వహించిన ఈ చిత్రంలో హుస్సేన్ అబిదిని, జహ్రా బహ్రామీ, మహమ్మద్ అమీర్ నాజీ, అబ్బాస్ రహీమీ, గులాం అలీ బక్షీ తదితరులు నటించగా అహ్మద్ పేజ్మాన్ సంగీతం అందించాడు. ఇరాన్ లో వేల సంఖ్యలో ఉన్న ఆఫ్ఘనిస్తాన్ వలసదార్ల దుర్భర జీవితాల్ని ఈ చిత్రం ద్వారా మానవ ప్రపంచానికి చూపించడం జరిగింది.

## నటవర్గం
* హుస్సేన్ అబిదిని 
* జహ్రా బహ్రామీ 
* మహమ్మద్ అమీర్ నాజీ  
* అబ్బాస్ రహీమీ 
* గులాం అలీ బక్షీ

## సాంకేతికవర్గం
* రచన, దర్శకత్వం: మజీద్ మజీదీ
* నిర్మాత: ఫువాద్ నాస్
* సంగీతం: అహ్మద్ పేజ్మాన్
* పంపిణీదారు: మిరామాక్స్ ఫిల్మ్స్

## పురస్కారాలు
# 2001 మాంట్రియల్ వరల్డ్ ఫిల్మ్ ఫెస్టివల్ లో అమెరికన్ అవార్డు గ్రాండ్ ప్రిక్స్ వారి ఉత్తమ చిత్రం  అవార్డు
# 2001 గిజోన్ ఇంటర్నేషనల్ ఫిలిం ఫెస్టివల్ లో ఉత్తమ స్క్రీన్ ప్లే, ఉత్తమ దర్శకుడు అవార్డు
# 2001 మాంట్రియల్ వరల్డ్ ఫిల్మ్ ఫెస్టివల్ లో ఉత్తమ చిత్రం విభాగంలో ఒయుమెనికల్ స్పెషల్ అవార్డు
# 2001 ఉత్తమ విదేశీ ఫిల్మ్ శాటిలైట్ అవార్డులకు ఎంపికైనది
# 2001లో 19వ ఫజ్ర్ ఇంటర్నేషనల్ ఫిలిం ఫెస్టివల్ లో  ఉత్తమ చిత్రం, ఉత్తమ దర్శకత్వం పురస్కారాలు

## మూలాలు

## ఇతర లంకెలు
* వెబ్సైట్
* 

వర్గం:2001 సినిమాలు
వర్గం:ఇరాన్ సినిమాలు
కామారెడ్డి పెద్దచెరువు

**కామారెడ్డి పెద్దచెరువు**  తెలంగాణ రాష్ట్రం కామారెడ్డి జిల్లా కేంద్రానికి కిలోమీటర్ దూరంలో ఉంది. 1897లో నిజాం కాలంలో నిర్మించిన ఈ చెరువుకు దీనిని వారసత్వ సాగునీటి నిర్మాణ (హెచ్‌ఐఎస్) అవార్డుకు ఎంపికచేయడం జరిగింది.

## నిర్మాణం - సాగుబడి
కామారెడ్డి చుట్టుపక్కలవున్న గ్రామాలలోని ప్రజలకు సాగు, తాగునీటి ఇబ్బందులు రాకుండా, వర్షపు నీటిని నిలువ ఉంచడానికి 1897లో ఆరో నిజాం మహబూబ్ అలీఖాన్ హయాంలో దోమకొండ సంస్థానముకు చెందిన రాజ మల్లారెడ్డి బహద్దూర్ దేశాయ్ ఈ చెరువును నిర్మించాడు. 14 మీటర్ల ఎత్తుతో 175 ఎంసిఎఫ్‌టి సామర్థంతో నిర్మించిన ఈ చెరువు 858 ఎకరాల పంటకు సాగునీరు అందిస్తుంది. కామారెడ్డి, సారంపల్లి, క్యాసంపల్లె, ఉగ్రవాయి గ్రామాల పరిధిలో ఉన్న ఈ చెరువు  స్థానికులకు తాగునీటి అందిస్తూ, మత్సకారులకు చేపల పెంపకంలో ఉపయోగపడుతుంది.

## వారసత్వ సాగునీటి నిర్మాణంగా ఎంపిక
కెనడాలోని సస్కటూన్‌లో  2018 ఆగష్టు 12నుండి 17వరకు జరిగిన 69వ ఐఈసీ సమావేశంలో తెలంగాణ నీటిపారుదలశాఖ పంపిన ప్రతిపాదనల్ని పరిశీలించి ఈ చెరువును వారసత్వ సాగునీటి నిర్మాణంగా ఎంపికచేశారు.

## మూలాలు

వర్గం:చెరువులు
వర్గం:తెలంగాణ చెరువులు
ఆంధ్రప్రదేశ్ సామాజిక, ఆర్థిక సర్వే 2011-12

2010-11 సంవత్సరానికి సామాజిక, ఆర్థిక సర్వే  నివేదిక ఫిబ్రవరి 18,2012 న శాసనసభలో ప్రవేశ పెట్టబడింది.

## ఆర్థిక స్థితి
1980 వరకు ఆర్థికాభివృద్ధి పెరుగుదల 3 శాతం అటుఇటూగా ఉంది. పదకొండవ పంచవర్షప్రణాళికా కాలంలోని మొదటి నాలుగు సంవత్సరాల స్థూల రాష్ట్ర దేశీయ వుత్పత్తి పెరుగుదల 7.93శాతంగా నమౌదైంది. ఇది భారతదేశంలో 8.16%గా ఉంది.
## స్థూల ఆర్థిక గణాంకాలు
*2010-11 లో స్థూల రాష్ట్ర దేశీయ వుత్పత్తి 3,71,007 కోట్ల రూపాయలు (ముందుచూపు అంచనా2004-05 ఆధారిత స్థిర విలువప్రకారం). 2009-10 లో స్థూల రాష్ట్ర దేశీయ వుత్పత్తి 3,40,712 కోట్ల రూపాయలు ( త్వరిత అంచనా2004-05 ఆధారిత స్థిర విలువప్రకారం). ఇది 8.58 శాతం పెరుగుదలని చూపుతుంది. వర్గాల వారీగా చూస్తే వ్యవసాయం 8.39, పరిశ్రమలు 7.79, సేవలు 9.61 గా ఉంది. 
* ప్రస్తుత ధరల ప్రకారం రాష్ట్ర తలసరి ఆదాయం 60, 224 (2010-11) వుండగా రు.51,025 ( 2009-10). ప్రస్తుత ధరల ప్రకారం 18.03 శాతం పెరుగుదల, స్థిర ధరల (2004-05) ప్రకారం 7.97 శాతం పెరుగుదల నమోదైంది.

## ప్రభుత్వ విత్తం

## వ్యవసాయం
* 80.29 లక్షల హెక్టార్లలో 203.14 లక్షల టన్నుల ఆహార ధాన్యాల దిగుబడి సాధించింది. 2011-12 లో సాగు విస్తీర్ణం 70.60 లక్షల హెక్టార్లకు, 173.05 లక్షల టన్నులకు ఆహారధాన్యాల దిగుబడి తగ్గుతుందని అంచనా.

## పారిశ్రామిక అభివృద్ధి
* ఐటి రంగంలో ఎగుమతులు రాష్ట్ర ఎగుమతులలో 49శాతం గావుంది. 2.75 లక్షల వుద్యోగస్తులున్నారు. 2010 జూలై 1 నుండి కొత్త ఐసిటి విధానం అమలులోకి వచ్చింది. 57 ప్రత్యేక ఆర్థిక మండళ్లు అనుమతించగా 43 కొరకై భూ సేకరణ జరగగా 17 క్రియాశీలమయ్యాయి. 4385.92 కోట్ల పెట్టుబడితో 30,817 నేరుగా వుద్యోగాలు, 11,514 ఆధారపడిన వుద్యోగాలు సృష్టించబడ్డాయి.

## వనరులు


వర్గం:ఆంధ్రప్రదేశ్ సామాజిక, ఆర్థిక సర్వేలు
మొలుగు బంగ్లా హనుమంతరావు

**మొలుగు [[బంగ్లా]] హనుమంతరావు** (నవంబర్ 21, 1886 - సెప్టెంబర్ 12, 1971) తెలంగాణ తొలితరం నాటకకర్త. తెలంగాణలో తొలిసారిగా 1939లో సురభి నాటక సమాజంను వేలూరు గ్రామానికి రప్పించి ప్రదర్శనలు ఇప్పించాడు.

## జననం
1886, సెప్టెంబర్ 12న తెలంగాణ రాష్ట్రం, మెదక్ జిల్లా, వేలూరు గ్రామంలోని భూస్వామ్య కుటుంబంలో జన్మించాడు. ఈయన తండ్రి వేంకట లక్ష్మీనరసింహారావుకు కళలపై మక్కువ ఉండడంతో తన ఆస్థానంలో వివిధ కళాకారులచే ప్రదర్శనలు ఇప్పించి నజరానాలు ఇచ్చేవాడు.

## రంగస్థల ప్రస్థానం
బెంగుళూరులోని 'ధార్వాడ' నాటక సమాజం వారి మరాఠి, కన్నడ ప్రదర్శనలు చూసి, తమ ప్రాంతంలో కూడా అలాంటి ప్రదర్శనలు చేయించాలన్న ఆకాంక్షతో సురభి నాటక సమాజాల గురించి తెలుసుకొని 1939లో కడపకు వెళ్ళి సురభివారిని కలిసి, ఒప్పించి మొదటిసారిగా నైజాం రాష్ట్రానికి రప్పించాడు. వారికి ఒక స్థిర నివాసాన్ని నిర్మించి ఇచ్చాడు. ఆ ఇంటిని 'నాటకోళ్ళ ఇల్లు' గా పిలుస్తారు. అలా సురభి వారు వేలూరు గ్రామంతోపాటూ చుట్టుప్రక్కల ఉన్న గ్రామాలలో కూడా ప్రదర్శనలు ఇచ్చేవారు.

కొంతకాలం తరువాత తమ గ్రామంలోని యువకులకు సురభి వారిచేత శిక్షణా తరగతులు ఇప్పించాడు. 1945లో జోగి పేట వాసి డా. రంగా కృష్ణమాచార్యులు రచించి, నటించిన 'దేశభక్తి' నాటకాన్ని నైజాం ప్రభుత్వం నిషేధిస్తే, ఆ నాటక ప్రదర్శన జరగడంకోసం ఆర్థిక సహాయం అందించాడు.

## మరణం
1955 ప్రాంతంలో పక్షవాతంతో మంచానపడిన ఈయన 1971, సెప్టెంబర్ 12 మరణించాడు.

## మూలాలు

వర్గం:తెలుగువారు
వర్గం:1886 జననాలు
వర్గం:1971 మరణాలు
వర్గం:కళాకారులు
వర్గం:సిద్దిపేట జిల్లా నాటక ప్రయోక్తలు
సిద్ధి భైరవ దేవాలయం, హన్మకొండ

**సిద్ధి భైరవ దేవాలయం** తెలంగాణ రాష్ట్రం, హన్మకొండలోని సిద్ధులగుట్ట సమీపంలో ఉన్న ఆలయం. ఈ ప్రాంతంలో సిద్ధులు తపస్సు చేయడంవల్ల గుట్టకు సిద్ధులగుట్ట అని, సిద్ధులు పూజించడంవల్ల ఈ దేవాలయంలోని స్వామిని సిద్ధి భైరవ స్వామి అని పిలుస్తున్నారు.

## చరిత్ర
పూర్వకాలంలో ఈ గుట్టపై సిద్ధులు నివసించేవారు. శివున్ని ఆరాధించే ఆ సిద్ధుల కోరిక మేరకు సిద్ధ భైరవుడుగా వెలశాడని పురాణ గాథ. అలా సిద్ధులు నివసించిన గుట్టను సిద్ధుల గుట్టగా, సిద్ధులు పూజించిన శివున్ని సిద్ధి భైరవ స్వామిగా కొలుస్తుంటారు.

## మూల విగ్రహం
ఆలయంలో దిగంబరంగా ఉన్న భైరవస్వామి మూల విగ్రహం ఎప్పుడు వెలిసిందో చెప్పే ఆధారాలు లభించలేదు. జైనమత ప్రచారం అధికంగా ఉన్న సమయంలో ఈ ఆలయం నిర్మించడం వల్ల స్వామి దిగంబరునిగా ఉన్నాడని అక్కడివారి అభిప్రాయం. దొరికిన చారిత్రక ఆధారాల వల్ల ఈ ఆలయం 9వ శతాబ్దానికి చెందినదని, ఇక్కడ ఉన్న గుహలను చూస్తుంటే చాలా ఏళ్ళక్రితం అనేక మంది తపస్సు చేసుకున్నారని తెలుస్తుంది. చుట్టూప్రక్కల ఎక్కడ చూసినా శిలారూపాలే దర్శనమిస్తుంటాయి. ఒక్కడ ఉన్న ఒక కొండలో ఎనిమిది భైరవ విగ్రహాలు చెక్కబడి ఉన్నాయి. కాకతీయుల కాలంలో ఈ గుట్టపై నుండి భద్రకాళి దేవాలయంకు సొరంగ మార్గం ద్వారా ప్రయాణించేవారన్నదానికి నిదర్శనంగా సొరంగాల ఆనవాళ్లు కనిపిస్తున్నాయి.

సాధారణంగా భైరవుడు భయంకరాకారంలో రౌద్రనేత్రాలు, పదునైన దంతాలు, మండే వెంట్రుకలు, దిగంబరాకారం, పుర్రెల దండ, నాగాభరణంతో వుంటాడు. నాలుగు చేతులలో పుర్రె, ఢమరుకం, శూలం, ఖడ్గం ఉంటాయి. దుష్ట గ్రహబాధలు నివారించగల శక్తిమంతుడు రక్షాదక్షుడు ఈ కాల భైరవుడు. కాలభైరవుని క్షేత్రపాలక అని కూడా అంటారు.

## ఎలా చేరుకోవాలి
హన్మకొండ బస్ స్టేషన్ నుంచి పద్మాక్షి గుట్ట వెళ్లే దారిలో ఎడమ వైపు 200 మీటర్లు దూరంలో సిద్ధేశ్వర ఆలయం, దాని పక్కన సిద్ధులగుట్ట ఉంటుంది. గుట్టపైకి వెళ్ళడానికి మెట్లదారి ఉంది.

## మూలాలు

## వెలుపలి లంకెలు
వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ దేవాలయాలు
వర్గం:హన్మకొండ జిల్లా దేవాలయాలు
వర్గం:హన్మకొండ జిల్లా పర్యాటక ప్రదేశాలు
వర్గం:హన్మకొండ జిల్లా పుణ్యక్షేత్రాలు
వర్గం:హిందూ గుహ దేవాలయాలు
వర్గం:హిందూ దేవాలయాలు
వర్గం:శివాలయాలు
వర్గం:హన్మకొండ జిల్లా
వర్గం:హన్మకొండ జిల్లా చారిత్రిక ప్రదేశాలు
ఊపిరితిత్తుల కాన్సర్

**ఊపిరితిత్తుల క్యాన్సర్** (ఆంగ్లం: **Lung cancer**, లేదా **lung carcinoma**) ఊపిరితిత్తుల్లోని కణాలు విపరీతంగా పెరిగిపోవడం వల్ల వచ్చే క్యాన్సర్. ఈ పెరుగుదల మెటాస్టాసిస్ అనే ప్రక్రియ ద్వారా కేవలం ఊపిరితిత్తులతోనే ఆగిపోకుండా చుట్టూ ఉన్న అవయువాలకు కూడా వ్యాపించే అవకాశం ఉంది. సాధారణంగా ఊపిరితిత్తుల్లో ప్రారంభమయ్యే ప్రాథమిక ఊపిరితిత్తుల క్యాన్సర్ (primary lung cancers) లు కార్సినోమాలు (carcinomas).
thumb|ఊపిరితిత్తుల క్యాన్సర్‌ను కలిగి ఉన్న న్యుమోనెక్టమీ నమూనా
ఈ క్యాన్సర్లలో అధిక భాగం (సుమారు 85 శాతం) దీర్ఘకాలం పాటు పొగాకు సేవించే వారిలో కనిపిస్తాయి. 10–15% కేసుల్లో బాధితులు ఎప్పుడూ ధూమపానం చేయలేదు.

2012 గణాంకాల ప్రకారం ప్రపంచవ్యాప్తంగా 18 లక్షల మంది ఈ వ్యాధి బారిన పడగా అందులో సుమారు 16 లక్షలమంది మరణించారు. మగవారిలో కాన్సర్ మరణాలలో ఈ వ్యాధి మొదటి స్థానంలో ఉండగా, ఆడవారిలో రొమ్ము కాన్సర్ తర్వాత ఎక్కువ మంది ఈ వ్యాధి వలననే మరణిస్తున్నారు. ఎక్కువ శాతం వ్యాధి నిర్ధారణ 70 సంవత్సరాల వయసులో జరుగుతోంది.

## మందులు

* ఒసిమెర్టినిబ్

## మూలాలు

వర్గం:వ్యాధులు
వర్గం:శ్వాసకోశ వ్యాధులు
వర్గం:క్యాన్సర్
సమీరా షెరీఫ్

**సమీరా షెరీఫ్** (జ.14 నవంబర్  1991భారతీయ టెలివిజన్ నటి, నిర్మాత. ఈమె ప్రధానంగా తెలుగు ఇంకా తమిళ భాష టెలివిజన్ సీరియల్స్ లో నటిస్తుంది. తన నటనతో తెలుగు, తమిళ సీరియల్ రంగంలో గొప్ప పేరు సంపాదించుకుంది. ఈమె ఆడపిల్ల, అన్నా  చెల్లెల్లు, భార్యామణి, డా. చక్రవర్తి,  ముద్దు  బిడ్డ, పాగల్ నిలవు మొదలైన సీరియల్స్ తో తనదైన గుర్తింపు సంపాదించుకుంది.

2006లో తెలుగులో ఈటీవీలో ప్రసారమయిన "ఆడపిల్ల" అనే ధారావాహిక ద్వారా తెలుగు బుల్లితెరకు నటిగా పరిచయమైంది. సమీరా ప్రస్తుతం జీ తమిళ లో ప్రసారమవుతున్న 'రెక్క కట్టి  పరాక్కుదు  మనసు' అనే సీరియల్ లో మలర్ గా నటిస్తుంది. 

## నటించిన సీరియళ్లు

## మూలాలు

## బాహ్య లింక్లు

వర్గం:టెలివిజన్ నటీమణులు
వర్గం:తెలుగు టెలివిజన్ నటీమణులు
వర్గం:1991 జననాలు
వర్గం:జీవిస్తున్న ప్రజలు
బషీర్‌బాగ్

**బషీర్‌బాగ్** తెలంగాణ రాష్ట్ర రాజధాని హైదరాబాదులోని ఒక ప్రాంతం. నగరంలోని ప్రాముఖ్యత కలిగిన ప్రాంతాల్లో ఒకటైన బషీర్‌బాగ్ వాణిజ్య, వ్యాపార కేంద్రంగా ఉంది. ఆబిడ్స్, కోటి, నాంపల్లి, హిమాయత్‌నగర్ వంటి ఇతర పెద్ద వాణిజ్య ప్రాంతాలకు సమీపంలో ఉన్న కారణంగా ఈ ప్రాంతం యొక్క ప్రాముఖ్యత పెరిగింది. ఇక్కడ ప్రసిద్ధ బషీర్‌బాగ్ ప్యాలెస్ ఉంది. ఈ ప్రాంతం హుస్సేన్‌ సాగర్‌ సరస్సుకి దగ్గరగా ఉంది.

## చరిత్ర
నవాబ్‌ అస్మాన్‌ జా బహదూర్‌ (ఆస్మాన్ జా బషీర్-ఉద్-దౌలా) పేరు మీదుగా ఈ ప్రాంతానికి బషీర్‌బాగ్ అని పేరు వచ్చింది. ఇతను 1880 ప్రాంతంలో ఇక్కడ బషీర్‌బాగ్ ప్యాలెస్ ను కట్టించాడు.

## వాణిజ్యప్రాంతం
ఇక్కడ పెద్ద సంఖ్యలో ఆభరణాల దుకాణాలు ఉన్నాయి. చుట్టుపక్కల ప్రాంతాలలో అధిక సంఖ్యలో షాపింగ్ మాల్‌లు ఉన్నాయి. థియేటర్లు కూడా ఇక్కడ ఉన్నాయి. ఆయాకార్ భవన్ (ఆదాయ పన్ను కార్యాలయం), పోలీస్ కమీషనర్ కార్యాలయం, పోలీస్ కంట్రోల్ రూమ్, సెంట్రల్ ఎక్సైజ్, కస్టమ్స్, వస్తు సేవల పన్ను కార్యాలయం, తెలంగాణ పర్యాటక రిజర్వేషన్ కార్యాలయం మొదలైన ప్రభుత్వ భవనాలు ఇక్కడ ఉన్నాయి. బాబూ ఖాన్ ఎస్టేట్ (ఒకప్పుడు ఇది 14 అంతస్తులతో హైదరాబాద్‌లో ఎత్తైన భవనం), ఖాన్ లతీఫ్ ఖాన్ ఎస్టేట్ వంటి వాణిజ్య భవనాలు ఇక్కడ అనేక రకాల వ్యాపారాలను నిర్వహిస్తున్నాయి.

## విద్యారంగం
ఉస్మానియా విశ్వవిద్యాలయం పరిధిలో స్వయంప్రతిపత్తి కలిగిన నిజాం కళాశాల, 1887లో ఆరవ అసఫ్‌జాహీ నిజాం మహబూబ్ అలీ ఖాన్ పాలనలో బషీర్‌బాగ్ ప్రాంతంలో స్థాపించబడింది.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బషీర్‌బాగ్ మీదుగా నగరంలోని వివిధ ప్రాంతాలకు బస్సులు నడుపబడుతున్నాయి. బషీర్‌బాగ్ సమీపంలో హైదరాబాదు రైల్వే స్టేషను ఉంది.

## సమీప ప్రాంతాలు
ఇక్కడికి లాల్ బహదూర్ స్టేడియం, బాబుకాన్ ఎస్టేట్, పోలీస్ కంట్రోల్ రూమ్, పాత గాంధీ వైద్య కళాశాల, హైదరాబాద్ నర్సింగ్ హోమ్, మాధవరెడ్డి మెమోరియల్ ఫ్లైఓవర్, పోలీస్ కమీషనర్ కార్యాలయం, ఆదాయపు పన్ను శాఖ కార్యాలయం వంటివి ఉన్నాయి.

## క్రీడలు
బషీర్‌బాగ్ ఒక స్పోర్ట్స్ హబ్ గా ఉంది. ఫుట్‌బాల్ అథ్లెటిక్స్ కోసం ఉపయోగించే లాల్ బభదూర్ స్టేడియం ఇక్కడ ఉంది. ఈ ప్రాంతంలో హైదరాబాద్‌ను భారత సైన్యానికి అప్పగించడం జరిగినందున దీనిని ఫతే మైదాన్ అని పిలిచేవారు. దీనికి అంతర్జాతీయ క్రికెట్ మ్యాచ్‌లకు ఆతిథ్యం ఇవ్వడానికి ఉపయోగించేవారు. ఇక్కడ బ్యాడ్మింటన్, టెన్నిస్ కోసం ఉపయోగించే ఇండోర్ స్టేడియం కూడా ఉంది. ఇండియన్ క్రికెల్ లీగ్ మ్యాచ్‌లతో ఇక్కడ క్రికెటక ఆడడం పునఃప్రారంభమయింది.

## మఖ్య కార్యాలయాలు

* లాల్ బహదూర్ స్టేడియం
* బాబూఖాన్ ఎస్టేట్
* పోలీస్ కంట్రోల్ రూమ్
* పాత గాంధీ వైద్య కళాశాల
* హైదరాబాద్ నర్సింగ్ హోమ్
* మాధవ రెడ్డి మెమోరియల్ ఫ్లై ఓవర్
* పోలీస్ కమీషనర్ కార్యాలయం
* ఆదాయపు పన్ను శాఖ కార్యాలయం (ఆయ్కార్ భవన్)

## చిత్రమాలిక

File:Basheerbagh Main Road.jpg|బషీర్‌బాగ్ ప్రధాన మార్గం
File:Bashir-bagh Palace, Hyderabad, India.JPG|బషీర్‌బాగ్ ప్యాలస్ (1880)
File:Sir Asman Jah.jpg|సర్ అస్మాన్ జా (1890)
File:The interior of Bashir-bagh Palace, Hyderabad, India.JPG|బషీర్‌బాగ్ ప్యాలస్ లోని డ్రాయింగ్ రూం (1880)


## మూలాలు

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా
సీతాఫల్‌మండి

**సీతాఫల్‌మండి** తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాద్ రైల్వే స్టేషనుకు 1.5 కిలోమీటర్ల దూరంలో ఉన్న సీతాఫల్‌మండికి తూర్పున ఉస్మానియా విశ్వవిద్యాలయం, దక్షిణాన వారసిగూడ, పశ్చిమాన సికింద్రాబాద్, ఉత్తరాన తార్నాక వంటి ప్రాంతాలు ఉన్నాయి.

## పేరు వెనక చరిత్ర
ఇక్కడ సీతాఫలాలు లభించే మండి (మార్కెట్) ఉండడం వల్ల దీనికి సీతాఫల్‌మండి అని పేరు వచ్చింది.

## విద్య
ఇక్కడ అనేక పారశాలలు, కళాశాలలు ఉన్నాయి. అంతేకాకుండా ఉన్నత విద్య కొరకు ఏర్పాటుచేసిన జాతీయ విశ్వవిద్యాలయమైన ఇంగ్లీషు, విదేశీ భాషల విశ్వవిద్యాలయము ప్రధాన కేంద్రం కూడా ఈ ప్రాంతంలోనే ఉంది.

## సంస్కృతి
ఇక్కడ వివిధ మతాల సంస్కృతి, ఆచారాలు కలిసి ఉన్నాయి. ఇక్కడ రామలింగేశ్వరస్వామి ఆలయం, పోచమ్మ ఆలయం, సాయిబాబా ఆలయం వంటి హిందూ దేవాలయాలు... రెండు మసీదులు, ఒక గురు ద్వారా ఉన్నాయి. ఇక్కడికి సమీపంలోని నామాలగుండు ప్రాంతంలో ఇటీవలే శ్రీ కళ్యాణ వెంకటేశ్వర స్వామి దేవాలయం నిర్మించబడింది.

## రవాణా వ్యవస్థ
హైదరాబాదు, సికింద్రాబాద్ ప్రాంతాల నుండి రైలు, రోడ్డు మార్గాల ద్వారా ఈ సీతాఫల్‌మండి అనుసంధానించబడి ఉంది. ఇక్కడ సీతాఫల్‌మండి రైల్వే స్టేషను కూడా ఉంది. తెలంగాణ రాష్ట్ర రోడ్డు రవాణా సంస్థ ద్వారా 86, 107, 57ఎస్, 2వి, 16ఎస్ నంబరు గల బస్సులు సికింద్రాబాద్, జామియా ఉస్మానియా, రాంనగర్ నుండి సీతాఫల్‌మండి మీదుగా నగరంలోని ఇతర ప్రాంతాలకు నడుపబడుతున్నాయి.

ఉమ్మడి ఆంధ్రప్రదేశ్ ముఖ్యమంత్రి డా. వై.ఎస్. రాజశేఖరరెడ్డి చే 2009, ఆగస్టు 14న రైల్ ఓవర్ వంతెనకు శంకుస్థాపన చేయబడింది.

## ప్రముఖ వ్యక్తులు
# కార్తీక్‌ రత్నం (కేరాఫ్ కంచరపాలెం సినిమా నటుడు)

## మూలాలు

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా
ముఖ్యమంత్రి యువనేస్తం

ఈ పథకం 14వ తేదీ సెప్టెంబర్, 2018 ప్రారంభించారు.ఆంధ్రప్రదేశ్ రాష్ట్ర ప్రభుత్వం ముఖ్యమంత్రి యువనేస్తం అనే నూతన పథకాన్ని తీసుకొచ్చింది. ఈ పథకం ద్వారా ఆంధ్రప్రదేశ్ లోని అర్హత కలిగిన సుమారు 12 లక్షల మంది నిరుద్యోగ యువతకు లబ్ది చేకూరుతుంది. యువత నైపుణ్యాభివృద్ధి / వృత్తి విద్యా కోర్సులు అభ్యసించేందుకు, నిరుద్యోగ యువత యొక్క కుటుంబాలపై భారం తగ్గించేందుకు లబ్దిదారులకు నెల నెలా నిరుద్యోగ భృతిని అందజేస్తారు.

## అర్హత ప్రమాణాలు
*దరఖాస్తుదారులు నిరుద్యోగులై ఉండాలి.
, ఆంధ్రప్రదేశ్ కు చెందిన వారై ఉండాలి.

*విద్యా అర్హతలు గ్రాడ్యుయేషన్.
*22-35 సంవత్సరాల వయస్సులో ఉండాలి.
*దారిద్ర్య రేఖకు దిగువ ఉన్న కుటుంబానికి చెందినవాడు అయ్యి ఉండాలి.
*కుటుంబానికి అన్ని అర్హత పొందిన లబ్ధిదారులను అనర్హులు.
* 4 చక్రాలు వాహనం అనర్హుడు.
*2.5 ఎకరాల తడి భూమి కలిగి, 5.00 ఎకరాల గరిష్ట భూమిని గరిష్టంగా అర్హులు.
* అనంతపురం జిల్లాకు సంబంధించి పరిమితి గరిష్ట తడి భూములు 5.00 ఎకరాలు, పొడి భూమి 10.00 ఎకరాల ఉంటుంది.
*అధికారిక విద్యను అభ్యసిస్తున్న వారు అర్హులు కాదు.
*పబ్లిక్ / ప్రైవేట్ సెక్టార్ / క్వాసి-ప్రభుత్వం లేదా స్వయం ఉపాధిలో పనిచేసే వారు అర్హత లేదు.
*నిరుద్యోగ భృతి పొందేందుకు ముఖ్యమంత్రి యువనేస్తం పథకానికి దరఖాస్తు చేసుకోవాలి

## [https://ap7pm.in/ap-nirudyoga-bruthi-scheme-2024/ నిరుద్యోగ భృతి] ని రూ.2000 పెంపు
నిరుద్యోగ భృతిని 2000 పెంచుతూ చంద్రబాబు నాయుడు నిర్ణయం తీసుకున్నారు.ఈ మేరకు బడ్జెట్ సమావేశంలో నిరుద్యోగ భృతిని రూ.2000 చేస్తున్నట్లు ఆర్థికమంత్రి యనమల వెల్లడించారు.ఆంధ్రప్రదేశ్ ప్రభుత్వం ప్రవేశ పెట్టిన ఓటాన్ అకౌంట్ బడ్జెట్‌లో యువనేస్తం కింద రాష్ట్రంలోని నిరుద్యోగులకు ఇచ్చే **నిరుద్యోగ భృతి**ని రూ.1000 నుంచి రూ.2000 లకు పెంచుతున్నట్లు ఆర్థిక మంత్రి యనమల రామకృష్టుడు అసెంబ్లీలో ప్రకటించారు.
## సమస్యలు
*రిజిస్ట్రేషన్ అయిన తర్వాత ఫోన్‌కు ఓటీపీ రాకపోవడం. 
*ప్రజా సాధికార సర్వేలో తప్పుగా నమోదయిన వివరాలే ‘భృతి’కి అర్హులైనారు. 
*ఆధార్‌ నమోదు సమయంలో రిజిస్ట్రేషన్‌ చేసిన ఫోన్‌ నంబర్‌ లేకపోవడం.
* బ్యాంకు ఖాతాకు ఆధార్‌, ఫోన్‌ నంబరు అనుసంధానం లేకపోవడం.

## మూలాలు
*https://web.archive.org/web/20190503080804/https://yuvanestham.ap.gov.in/CMyuvaNapp/index.html
*https://www.eenadu.net/ap/mainnews/2019/03/01/67275 
*https://www.andhrajyothy.com/artical?SID=640834
సిల్బెర్రా

**సిల్బెర్రా ** (ఆంగ్లం: '''Silberra''') రష్యా లోని సెయింట్ పీటర్స్‌బర్గ్ కేంద్రంగా పని చేస్తున్న ఒక ఫిలిం తయారీదారు. 

## చరిత్ర
2009 వ సంవత్సరం నుండి ఫిలిం ఫోటోగ్రఫీకి కావలసిన రసాయనాలను విక్రయిస్తున్ననూ, సిల్బెర్రా అనే బ్రాండు 2017 లో స్థాపించబడింది.  జర్గ్మన్ లో Silber అనగా వెండి  వ్లాడిమిర్ విష్నెవ్స్కీ అనే ఒక ప్రొఫెషనల్ ఫోటోగ్రఫర్ కాన్స్టాంటిన్ షబనోవ్ అనే ఒక ప్రొఫెషనల్ మేనేజర్ దీనిని స్థాపించారు. చిన్నతనం నుండి ఫోటోగ్రఫీ అంటే ఇష్టం ఉండటం వలన వారి అభిరుచినే (Hobby) వ్యాపారం (Business)గా మలచుకొని Hobbusiness అనే పదం సృష్టించారు. 

సిల్బెర్రా ఉద్యోగులు మొత్తం ఫోటోగ్రఫర్లే. వీరిలో కొందరు నిపుణులు కాగా, కొందరు కేవలం ఔత్సాహికులు. అయితే అందరినీ కలిపి ఉంచే ఏకైక అంశం, ఫిలిం ఫోటోగ్రఫీ. అందుకే  సిల్బెర్రా తమను తాము అనుభవంగల, అదే సమయంలో యువరక్తం గల సంస్థగా అభివర్ణించుకొంటుంది. సిల్బెర్రా జట్టులో వేర్వేరు ఫోటోగ్రఫర్ లకు వేర్వేరు అనుభవాల స్థాయిలు, వేర్వేరు అభిరుచులు కలవు.

ఫిబ్రవరి 2017 నుండి రష్యాలో 80 ఏళ్ళుగా ఫిలింను తయారు చేస్తోన్న మైక్రాన్ అనే ల్యాబ్ నుండి సిల్బెర్రా వివిధ రకాల ఫిలింలను తయారు చేసి పరీక్షలకు విడుదల చేస్తోంది. ఈ పరీక్షలలో వచ్చిన ఫలితాలపై అభిప్రాయ సేకరణ చేసి, దాని ప్రకారం ఫిలిం తయారీలో మెరుగులు దిద్దుకొంటోంది. 

అక్టోబరు 2017 లో బ్లాక్ అండ్ వైట్ ఫిలిం ను రూపొందించటానికి సిల్బెర్రా ఫిలిం ప్రేమికుల నుండి విరాళాలు కోరింది. $1,15,000 ల లక్షానికి గాను, డిసెంబరు 2017 వరకు $35,257 పోగు అయ్యాయి. 

## ఉత్పత్తులు
సిల్బెర్రా ఈ క్రింది ఉత్పత్తులను తయారు చేస్తుంది.
* డెవలపర్లు
* ఫిక్సర్లు
* టోనర్లు
* ఫిలిం
* ఫోటోగ్రఫిక్ కాగితం

## ఇతర వ్యాపారాలు
ఫోటోఆప్టెకా అనే ఆన్లైను స్టోరును ను నడిపేది సిల్బెర్రా యే. ఫోమా, ఇల్ఫోర్డ్ ఫిలిం లకు ఇదే అధికృత డీలరు. రెండేళ్ళ, ఐదేళ్ళ ఫోటోగ్రఫీ కోర్సులను నేర్పే ఏకైక విద్యాసంస్థ **సెయింట్ పీటర్స్బర్గ్ ఆర్ట్ స్కూల్ ** ను నెలకొల్పింది కూడా సిల్బెర్రాయే.

## ఇవి కూడా చూడండి
* అనలాగ్ ఫోటోగ్రఫీ
* ఎస్ ఎల్ ఆర్ కెమెరా

## మూలాలు


వర్గం:ఫిలిం
రాంనగర్‌, హైదరాబాదు

**రాంనగర్‌** తెలంగాణ రాష్ట్ర రాజధాని హైదరాబాదులోని ఒక ప్రాంతం. నగరంలోని ప్రధాన నివాస ప్రాంతాల్లో ఒకటైన రాంనగర్, ముషీరాబాద్ శాసనసభ నియోజకవర్గం పరిధిలోకి వస్తుంది. ఇది ఉస్మానియా విశ్వవిద్యాలయం, ఆర్.టి.టి. క్రాస్ రోడ్, ముషీరాబాద్ నివాస ప్రాంతానికి రెండు కిలోమీటర్లు, సికింద్రాబాద్ రైల్వే స్టేషను నుండి 5 కిలోమీటర్ల దూరంలో ఉంది.

## వాణిజ్య ప్రాంతం
ఇక్కడ నిత్యవసర వస్తువులు, వివిధ వస్తువులకు సంబంధించిన ప్రసిద్ధ దుకాణాలు ఉన్నాయి. ఇక్కడికి సమీపంలోని నల్లకుంటలో చుక్కా రామయ్య ఐఐటీ అకాడమీ కూడా ఉంది.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో రాంనగర్ నుండి నగరంలోని వివిధ ప్రాంతాలకు బస్సులు నడుపబడుతున్నాయి. రాంనగర్ సమీపంలో జామియా ఉస్మానియా రైల్వే స్టేషను ఉంది.

## ఇతర వివరాలు
మట్టి గణపతే... మహా గణపతి అంటూ రాంనగర్‌ చౌరస్తాలో ఏబీఎన్‌-ఆంధ్రజ్యోతి సంస్థలు పర్యావరణహిత ప్రతిమలు (వినాయకుడి విగ్రహాలు) ను ఉచితంగా పంపిణీ చేస్తున్నారు.

## మూలాలు

వర్గం:హైదరాబాదు
వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
చిల్డ్రన్ ఆఫ్ హెవెన్(సినిమా)

**చిల్డ్రన్ ఆఫ్ హెవెన్** 1997, ఫిబ్రవరిలో విడుదలైన ఇరాన్ చలనచిత్రం. మజీద్ మజీదీ రచన, దర్శకత్వం వహించిన ఈ చిత్రంలో అమిర్‌ ఫార్రోఖ్‌ హెషిమియన్‌, బహరే సిద్ధీఖి నటించారు. పిల్లల ప్రధానంగా సాగే ఈ చిత్రం మంచి ప్రశంసలతోపాటు కలెక్షన్ల పరంగానూ సత్తాచాటిన ఈ సినిమా విదేశీ చిత్రం విభాగంలో ఆస్కార్ అవార్డుకు నామినేటయింది.

## కథ
చెల్లి కోసం కొన్న చెప్పులను అన్న పోగొడతాడు.చెత్తను కలెక్ట్‌ చేసే వ్యక్తి వాటిని తీసుకెళతాడు. చెప్పులు పోయిన విషయాన్ని ఇంట్లో వాళ్ళకి తెలియకుండా అన్నా, చెల్లెలు ఎలా మ్యానేజ్‌ చేశారు, స్కూల్‌కి వెళ్లేటప్పుడు వాళ్ళు ఎలాంటి సాహసం చేశారు, చివరికి ఆ చెప్పులను ఎలా సాధించారనేది ఈ సినిమా కథాంశం.

## నటవర్గం
* అమీర్ ఫర్రోఖ్ హేషిమియన్
* బహేర్ సెడిఖి
* రెజా నాజీ
* ఫెరేటే సారాబండి
* దరిష్ మొఖ్తరి
* నఫీస్ జఫర్-మొహమ్మది
* మొహమ్మద్-హసన్ హోస్సీనియన్
* మొహమ్మద్-హోసీన్ షహీడి
* కజెం అక్కర్పూర్
* క్రిస్టోఫర్ మల్కీ

## సాంకేతికవర్గం
* దర్శకత్వం: మజీద్ మజీదీ
* నిర్మాత: అమీర్ ఎస్ఫండిరి, మొహమ్మద్ ఎస్ఫండిరి
* రచన: మజీద్ మజీదీ
* సంగీతం: కీవాన్ జహాన్షహీ
* ఛాయాగ్రహణం: పర్విజ్ మాలెజాడేడ్
* కూర్పు: హాసన్ హాసండోస్ట్
* నిర్మాణ సంస్థ: ది ఇన్స్టిట్యూట్ ఫర్ ది ఇంటెలెక్చువల్ డెవలప్మెంట్ ఆఫ్ చిల్ద్రెన్ & యంగ్ అడల్ట్స్
* పంపిణీదారు: మిరామాక్స్ ఫిల్మ్స్

## మూలాలు

వర్గం:1997 సినిమాలు
వర్గం:ఇరాన్ సినిమాలు
టాస్మా

**టాస్మా** అనేది రష్యా లోని కాజాన్ కేంద్రంగా పనిచేసే ఒక ఫిలిం, ఫోటోగ్రఫిక్ పరికరాల తయారీదారు. టాస్మా యొక్క పూర్తి రూపం, టాటార్ సెన్సిటివ్ మెటీరియల్స్ (Tatar Sensitive Materials) 

## చరిత్ర
1933లో ఫ్యాక్టరీ ఫిలిం నెంబరు 8 గా టాస్మా ప్రారంభం అయ్యింది. కానీ టాస్మా అనే పేరు మాత్రం 1974లోనే ఏర్పడింది.

1935లో మొట్టమొదటి సారిగా పరీక్ష కోసం ఫిలిం విదుడల చేసింది. 1936లో మొట్టమొదటి సినీ ఫిలిం ను, 1941లో మొట్టమొదటి ఏరో ఫిలిం ను విడుదల చేసింది. 1942లో మొట్టమొదటి యాంటీ-ఫాగ్ ఫిలిం ను విడుదల చేసింది.

రెండవ ప్రపంచ యుద్ధం సమయంలో సోవియట్ యూనియన్లో పని చేసిన ఏకైక ఫ్యాక్టరీ టాస్మాయే కావటం విశేషం. ఈ సేవలను గుర్తించి 1944లో టాస్మాకు అప్పటి సోవియట్ యూనియన్ Order of the Red Banner of Labor USSR ను ప్రదానం చేసింది.

యుద్ధం తర్వాత అనేక ఇతర ఉత్పత్తులను టాస్మా తయారు చేసింది. కాలక్రమేణా ఫోటోగ్రఫీ లోని ఇతర రంగాలకు విస్తరించింది.

ముద్రణకు కావలసిన మొట్టమొదటి గ్రాఫిక్ ఆర్ట్ ఫిలిం ను 1948లో, మొట్టమొదటి పారిశ్రామిక ఎక్స్ రే ఫిలిం ను 1949లో, మొట్టమొదటి కలర్ ఫిలిం ను 1950లో విడుదల చేసింది. 

80వ దశకంలో ఫ్యాక్టరీ భవనాల విస్తరణ, తయారీ రంగం ప్రక్షాళన, కొత్త పరికరాలను సమకూర్చుకోవటం చేసింది.

1992లో టాస్మాలో కార్పోరేటీకరణ, ప్రైవేటీకరణ జరిగాయి.

## ఉత్పత్తులు
 
కాలక్రమేణా పలు ఉత్పత్తుల తొలగింపు చేరిక జరిగాయి. 2018 సంవత్సరానికి టాస్మా ఈ క్రింది ఉత్పత్తులను తయారు చేస్తోంది.

* పారిశ్రామిక ఎక్స్ రే ఫిలిం లు/రసాయనాలు
* ఎయిరోస్పేస్ ఫిలిం
* యాంటీ ఫాగ్ ఫిలిం
* థర్మో సెన్సిటివి ఫిలిం

## ఇవి కూడా చూడండి
* అనలాగ్ ఫోటోగ్రఫీ
* ఎస్ ఎల్ ఆర్ కెమెరా

## మూలాలు


వర్గం:ఫిలిం
శివం రోడ్

**శివం రోడ్** తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడ సత్య సాయి బాబా నెలకొల్పిన శివం టెంపుల్ కారణంగా ఈ ప్రాంతానికి శివం రోడ్ అనే పేరు వచ్చింది. ఇది బాగ్ అంబర్‌పేట్ వార్డు పరిధిలోకి వస్తుంది.

## వాణిజ్య ప్రాంతం
ఈ ప్రాంతంలో మంచి షాపింగ్ సముదాయాలు, అనేక కిరాణా దుకాణాలు ఉన్నాయి.

## దేవాలయాలు
సత్యసాయి బాబా నెలకొల్పిన శివం టెంపుల్ చాలా ప్రసిద్ధి చెందింది. షిర్డీ సాయి బాబా దేవాలయం, అయ్యప్పస్వామి దేవాలయం, అహోబిల్ మఠం (నరసింహస్వామి దేవాలయం), రామాలయం, పుట్టు లింగాల గుడి మొదలైన ఇతర దేవాలయాలు కూడా ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో శివం రోడ్ మీదుగా నగరంలోని వివిధ ప్రాంతాలకు బస్సులు నడుపబడుతున్నాయి. దీనికి సమీపంలో విద్యానగర్ రైల్వే స్టేషను ఉంది.

## బ్యాంకులు
ఈ ప్రాంతంలో అనేక బ్యాంకులు, ఏటిఎంలు ఉన్నాయి.

# ఓరియంటల్ బ్యాంక్ ఆఫ్ కామర్స్ ఏటిఎం
# ఇండియన్ బ్యాంక్ & ఏటిఎం
# భారతీయ స్టేట్ బ్యాంకు & ఏటిఎం
# సిండికేట్ బ్యాంకు & ఏటిఎం
# కార్పొరేషన్ బ్యాంకు & ఏటిఎం
# కరూర్ వైశ్యా బ్యాంకు & ఏటిఎం
# తెలంగాణ గ్రామీణ బ్యాంకు

## మూలాలు

వర్గం:హైదరాబాదు
వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
అడాక్స్

**అడాక్స్** (ఆంగ్లం:'''ADOX''') జర్మనీ లోని బెర్లిన్ కు చెందిన ఒక ఫిలిం తయారీదారు. ఫిలిం తో బాటు, ఫోటోగ్రఫిక్ కాగితం, ఫిలిం ఫోటోగ్రఫీకి కావలసిన రసాయనాలను కూడా అడాక్స్ తయారు చేస్తుంది.

## చరిత్ర
### స్థాపన
1860 లో ఫోటోకెమికల్ రసాయనాలు ఉత్పత్తి చేయటానికి స్థాపించబడిన ADOX Dr.C. Schleussner GmbH తమ అతి పలుచని ఫిలిం లు KB 14, KB 17 లతో సర్వత్రా వ్యాపిస్తూ వేనోళ్ళ పొగడబడింది. అమెరికా వారు సైతం వీటిని "the German wonderfilm" అని సంభోధించుకొనేవారు.
### కెమెరాలు
20వ దశకం నుండి 60వ దశకం వరకు అడాక్స్ పలు కెమెరాలను తయారు చేసింది.
### ఉత్పత్తులు
1956 లో అడాక్స్ మొట్టమొదటి కలర్ నెగిటివ్ ఫిలిం ను ప్రవేశపెట్టింది. రెండేళ్ళ తర్వాత వివిధ రకాల స్లైడ్ ఫిలిం లను తయారు చేసింది.

### డుపాంట్ కు విక్రయం
1962 లో Schleussner తమ ఫిలిం తయారీని అమెరికాకు చెందిన డుపాంట్ కు విక్రయించారు. అడాక్స్ బ్రాండు ఫిలిం ను డుపాంట్ అమెరికాలో రిజిష్టరు చేసింది.

### తయారీ విభాగం ఫోటోకెమికా వశం
డుపాంట్, తమ అడాక్స్ ట్రేడ్ మార్కును మినహా తమ ఫిలిం తయారీ సర్వస్వాన్ని క్రొయేషియా (అప్పటి యుగోస్లావియా) లోని సామోబోర్ కు చెందిన ఫోటోకెమికా (ఎఫ్కే) కు విక్రయించింది. అడాక్స్ ఫార్ములాను కొనసాగిస్తూ ఎఫ్కే సంస్థ తయరు చేసే ఫిలిం ఫోటోలను చిత్రీకరించే పలు సాంకేతిక అంశాలలో నిపుణుల మన్ననలను పొందింది. అయితే జూన్ 2012 లో ఎఫ్కే తమ ఫిలిం తయారీని శాశ్వతంగా ఆపివేసింది. 

### ట్రేడ్ మార్కు ఆగ్ఫా వశం
డుపాంట్ తమ ట్రేడ్ మార్కును స్టెర్లింగ్ డయాగ్నాస్టిక్ ఇమేజింగ్ కు ఎక్స్-రే ఫిలిం ను తయారు చేసేందుకు విక్రయించింది. 1999 లో స్టెర్లింగ్ డయాగ్నాస్టిక్ ఇమేజింగ్ ను ఆగ్ఫా సొంతపరచుకొంది. అయితే ఆగ్ఫా అడాక్స్ ట్రేడ్ మార్కును వాడలేదు.

### ఫోటోఇంపెక్స్
2003 లో జర్మనీ కి చెందిన ఫోటో ఇంపెక్స్ సంస్థ అడాక్స్ ట్రేడ్ మార్క్ ను సొంతం చేసుకొంది. 1992 లో బెర్లిన్ లో నెలకొల్పబడ్డ ఈ సంస్థ ముఖ్యంగా ఫిలిం ను దిగుమతి చేసుకొనేది. ఎఫ్కే ఫిలిం ను దిగుమతి చేసుకొని దానిని ADOX CHS Art అనే పేరుతో విక్రయించేది.

### ఫిలిం అమ్మకాలు/తయారీని పున:ప్రారంభించిన అడాక్స్
పలు చేతులు మారిన ఆగ్ఫాఫోటోను అడాక్స్ కొన్నది. ఆగ్ఫా ఫిలింలో ఉన్న పలు లోపాలను సరిదిద్దింది. ADOX PAN 400 పేరు పెట్టి 2010 సెప్టెంబరులో ఈ ఫిలిం ను విడుదల చేసి ఫిలిం అమ్మకాలు పున:ప్రారంభించింది.  ఆగష్టు 2016 లో స్విట్జర్ ల్యాండ్ లో ఫిలిం తయారీ యంత్రాలను సొంతపరచుకొంది. ఫిబ్రవరి 2017లో జర్మనీ లోని బాద్ సారొ అనే ప్రాంతంలో ఫిలిం/సంబంధిత రసాయనాలు ఉత్పత్తి చేయటానికి సరక్రొత్త ఫ్యాక్టరీ నిర్మించటం మొదలు పెట్టింది. అడాక్స్, ఆగ్ఫా ఫిలిం లను ఫోటో ఇంపెక్స్ తయారు చేయటం మొదలు పెట్టింది.

## ఇవి కూడా చూడండి
* అనలాగ్ ఫోటోగ్రఫీ
* ఎస్ ఎల్ ఆర్ కెమెరా

## మూలాలు


వర్గం:ఫిలిం
మద్దూరి వెంకటేశ్వర యాజులు

**మద్దూరి వెంకటేశ్వర యాజులు** (జూలై 13, 1927 - సెప్టెంబర్ 18, 2018) సుప్రసిద్ధ వేతశ్రౌత విద్వాంసులు, ఉమ్మడి ఆంధ్రప్రదేశ్ మాజీ ఆగమ సలహాదారుడు.  శతాధిక సోమ, స్మార్త యాగాల్ని నిర్వహించాడు.

## జననం
వెంకటేశ్వర యాజులు 1927, జూలై 13న యజ్ఞ నారాయణ సోమయాజి, సుబ్బమ్మ సోమిదేవమ్మ దంపతులకు కృష్ణా జిల్లా, వీరులపాడు మండలంలోని జుజ్జూరు గ్రామంలో మద్దూరి   ఆయన జన్మించాడు.

## వైదిక ప్రస్థానం
మద్దూరి వంశంలో 15వ తరంవాడైన వెంకటేశ్వర యాజులు ఇప్పటివరకు 15కు పైగా సోమయాగాలు, 600లకు పైగా ఆలయాల ప్రతిష్ఠలను, వందలాది ఇతర యాగాలను నిర్వహించాడు. శ్రీశైలం, కాళహస్తి, అమరావతి, తిరుపతి, వేములవాడ, మైసూర్, గోకర్ణ, బళ్ళారి, కంచి, రామేశ్వరం, నాసిక్, సోమనాథ్, ఉజ్జయిని, ఓంకారం, అయోధ్య, బదరీనాథ్, నైమిశారణ్యం, వైద్యనాథం, ఖాట్మండులలో మహాకత్రువలను నిర్వహించాడు.

## ఇతర వివరాలు
# 1962 నుంచి 1969 వరకు జుజ్జూరు గ్రామ పోస్ట్‌మాస్టర్‌గా పనిచేశాడు.
# 1970 నుంచి 1987 వరకు జుజ్జూరు గ్రామ సర్పంచ్‌గా పనిచేశాడు.

## మరణం
2018, సెప్టెంబర్ 12న కుటుంబసభ్యులతో కలిసి చార్‌ ధామ్‌ యాత్రకు బయలుదేరిన వెంకటేశ్వర యాజులు  అనారోగ్యానికి గురై,  సెప్టెంబర్ 18 (మంగళవారం)న బదరీనాథ్ క్షేత్రంలోతుదిశ్వాస విడిచాడు.

## మూలాలు

## ఇతర లంకెలు
* వెంకటేశ్వర యాజులు జీవిత వివరాలు

వర్గం:1927 జననాలు
వర్గం:2018 మరణాలు
వర్గం:కృష్ణా జిల్లా వేద పండితులు
వర్గం:తెలుగు పండితులు
నామాలగుండు

**నామాలగుండు** తెలంగాణ రాష్ట్ర రాజధాని హైదరాబాదులోని ఒక ప్రాంతం. 1965 లో హైదరాబాద్ మహానగర పాలక సంస్థచే ఆమోదించబడిన మొట్టమొదటి నివాస ప్రాంతాల్లో ఒకటైన సికింద్రాబాద్ రైల్వే స్టేషను నుండి సుమారు 1.5 కిలోమీటర్ల దూరంలో ఉంది. చిలకలగూడ, సీతాఫల్‌మండి, వారసిగూడ, మైలార్‌గడ్డ మొదలైన ప్రాంతాలు నామాలగుండుకు సమీప ప్రాంతాలుగా ఉన్నాయి.

## చరిత్ర
ఈ ప్రాంతంలో రెండు పెద్ద గుండ్లు ఉన్నాయి. ఒకగుండు చిన్న కొండ పైన ఉండగా, రెండవది సీతాఫల్‌మండి నుండి మైలార్ గడ్డ వైపు వెళ్ళే రోడ్డులో ఉంది. మొదటిగుండు ప్రస్తుతమున్న హనుమంతుని ఆలయం వెనుక ఉండేది, కానీ నివాస గృహాల నిర్మాణాలకొరకు అది తీసివేయబడింది. ప్రస్తుతం కళ్యాణ వెంకటేశ్వర ఆలయం ఉన్న ప్రాంతంలో రెండవ గుండు ఉండేది. ఈ గుండ్లపై భారీగా మూడు నిలువు గీతలు నామాల మాదిరిగా ఉండడంవల్ల వీటిని నామాలగుండ్లు అని పిలిచేవారు. అలా ఈ ప్రాంతానికి నామాలగుండు అని పేరు వచ్చింది.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నామాలగుండు మీదుగా సికింద్రాబాద్, కోఠి, దిల్‍సుఖ్‍నగర్ వంటి వివిధ ప్రాంతాలకు బస్సులు నడుపబడుతున్నాయి. సమీపంలోనే సికింద్రాబాద్ రైల్వే స్టేషను, సీతాఫల్‌మండి రైల్వే స్టేషనులు ఉన్నాయి.

## ఇతర వివరాలు
జీహెచ్‌ఎంసీ ఆధ్వర్యంలో నామాలగుండులో నైట్ షెల్టరును ఏర్పాటుచేయడం జరిగింది. ప్రయాణికులకు రాత్రిపూట ఆశ్రయం కలిపించడంతోపాటు నామమాత్ర రుసుముపై భోజన సౌకర్యం కూడా కల్పించబడుతుంది.

## విద్యాసంస్థలు
# నెహ్రూ హైస్కూల్
# వేద విద్యాలయం హైస్కూల్
# అమరావతి గ్రామర్ హైస్కూల్

## మూలాలు

వర్గం:హైదరాబాదు
వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
హైదరాబాదు రాష్ట్రంలోని టాకీసులు

తెలంగాణలోని సినిమా, ముంబై సినిమాకు సమాంతరంగా సాగడంతోపాటు, దేశంలోని ఇతర ప్రాంతాల మాదిరిగానే అలనాటి హైదరాబాద్ రాష్ట్రంలో సినిమాల నిర్మాణం కన్నా ముందుగానే సినిమా టాకీసులు నిర్మాణమయ్యాయి. 1930 నాటికి హైదరాబాదు రాష్ట్రంలో దాదాపు 17 సినిమా టాకీసులు ఏర్పడ్డాయి.

మూడో సాలార్‌జంగ్ మీర్ యూసుఫ్ అలీఖాన్ ఆధ్వర్యంలో దివాన్ దేవిడి ప్యాలెస్ ప్రాంగణంలో 1920లో సెలెక్ట్ టాకీస్‌ పేర హైదరాబాదులో తొలి పర్మినెంట్ థియేటర్ నిర్మాణం జరిగింది. నిజాం కుటుంబ సభ్యుల కొరకు మాత్రమే నిర్మించిన ఈ థియేటర్ కోసం లండన్ నుండి 16 ఎం.ఎం. ప్రొజెక్టర్‌ను దిగుమతి చేసుకున్నారు.

ప్రారంభదశలో టెంట్‌ హాల్స్‌లో రాత్రిపూట మొదటి, రెండవ ఆటలు మాత్రం వేసేవారు. పర్మినెంట్‌ హాల్స్‌ వచ్చాక కూడా కొన్నాళ్లపాటు ఇదే పద్ధతి కొనసాగింది. రెండు, నాలుగు, ఆరు, పది అణాలుగా టికెట్టు ధరలు ఉండడంతోపాటు కాస్త ఎక్కువ డబ్బు పెట్టగలిగే వారికోసం రెండు రూపాయలతో ప్రత్యేకంగా అమర్చిన విశాలమైన సోఫా టికెట్టు ఉండేది. 1948 వరకు నమాజు చేసుకోవడానికి ఇంటర్వెల్‌ ఇచ్చేవారు.

## టాకీసుల జాబితా

## మూలాలు

వర్గం:తెలంగాణ
వర్గం:భారతీయ సినిమా
దిలీప్ కొణతం

**దిలీప్ కొణతం**, (ఆంగ్లం:Dileep Konatham) తెలంగాణకు చెందిన రచయిత, సాంకేతిక నిపుణుడు. ఇంగ్లీషులో బహుళ ప్రజాదరణ పొందిన "కన్ఫెషన్స్ ఆఫ్ యాన్ ఎకనామిక్ హిట్‌మ్యాన్" అనే ఆంగ్ల పుస్తకాన్ని ‘ఒక దళారీ పశ్చాత్తాపం’ పేరిట తెలుగులోకి అనువదించి తెలుగు పుస్తక ప్రపంచంలో సంచలనం సృష్టించిన దిలీప్, తెలంగాణ ప్రభుత్వ డిజిటల్ మీడియా తొలి డైరెక్టర్ గా బాధ్యతలు నిర్వర్తించాడు.

## జననం - విద్యాభ్యాసం
thumb|హైదరాబాద్ బుక్ ఫెయిర్ 2024లో 13 పుస్తకావిష్కరణ
దిలీప్ స్వగ్రామం తెలంగాణ రాష్ట్రం, యాదాద్రి - భువనగిరి జిల్లాలోని మోత్కూర్. ఆయన సెప్టెంబరు 22న భారత కమ్యూనిస్టు పార్టీ (సి.పి.ఐ) నాయకుడు కొణతం బక్కారెడ్డి, అరుణ దంపతులకు జన్మించాడు. హైదరాబాదులోని సెయింట్ జోసఫ్ పబ్లిక్ స్కూల్ లో ప్రాథమిక విద్యను పూర్తిచేసిన దిలీప్, వివేకవర్ధిని డిగ్రీ కళాశాల నుండి బీఎస్సీ, ఉస్మానియా విశ్వవిద్యాలయము అనుబంధ కళాశాల వివేకానంద స్కూల్ ఆఫ్ పోస్ట్ గ్రాడ్యుయేట్ స్టడీస్ నుండి ఎంబీఏ పూర్తి చేశాడు.

## వివాహం - ఉద్యోగం
2000, ఏప్రిల్ 19న స్వర్ణ కిలారితో దిలీప్ వివాహం జరిగింది. వీరికి ఒక కుమారుడు (అర్ణవ్)

## తెలంగాణ ఉద్యమంలో
తెలంగాణ ఉద్యమ సమయంలో తెలంగాణ రాష్ట్ర ఆవశ్యకతను, ఉద్యమ లక్ష్యాలనూ సామాజిక మాధ్యమం ద్వారా విస్తృత ప్రచారం చేయడంతోపాటూ, తెలంగాణ వ్యతిరేక శక్తుల పన్నాగాలను ఎప్పటికప్పుడు సామాజిక మాధ్యమం వేదికల్లో తిప్పికొట్టేవాడు. మిషన్ తెలంగాణ అనే వెబ్ పోర్టల్ స్థాపించి ఎప్పటికప్పుడు తెలంగాణ ఉద్యమం విశేషాలు ప్రపంచవ్యాప్తంగా చేరవేశాడు. గూగుల్ సంస్థలో ఉద్యోగం చేస్తూనే తెలంగాణ రాష్ట్ర సాకారం కోసం నిరంతరం శ్రమించాడు.

## డిజిటల్ మీడియా డైరెక్టర్ గా
సామాజిక మాధ్యమం వేదికగా తెలంగాణ ఉద్యమంలో తన వంతు పాత్ర పోషించిన దిలీప్ కృషిని గుర్తించిన తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు, దిలీప్ ను తెలంగాణ డిజిటల్ మీడియా తొలి డైరెక్టర్ గా నియమించాడు. 2014 నుండి 2023, డిసెంబరు వరకు డిజిటల్ మీడియా డైరెక్టర్ గా పనిచేసిన దిలీప్, తెలంగాణ సమాచార సాంకేతిక శాఖ రూపొందించిన పలు కార్యక్రమాలలో కీలకపాత్ర పోషించాడు.

## రచనలు
[thumb|13 (థాయ్‌లాండ్ బాలల ఫుట్ బాల్ టీ రెస్క్యూ ఆపరేషన్ కథ) పుస్తకావిష్కరణలో [స్వర్ణ కిలారితో దిలీప్]]
# ఒక దళారీ పశ్చాత్తాపం (అనువాదం)
# కుట్రాజకీయం (అనువాదం)
# జంగల్ నామా (అనువాదం)
# ఏ రిబట్టల్ టు విశాలాంధ్ర గోబెల్స్ ప్రాపగాండా 
# ఫ్యూచర్ ఫర్ఫెక్ట్ కేటీఆర్
# 13 (థాయ్‌లాండ్ బాలల ఫుట్ బాల్ టీ రెస్క్యూ ఆపరేషన్ కథ) 2024, ఫిబ్రవరి 15
## అవార్డులు

* కొణ‌తం దిలీప్‌ 2020  ఫిబ్రవరి 23న  కోవిడ్‌–19 సమయంలో కమ్యూనికేషన్‌ ప్రచారానికి చేసిన కృషికి గుర్తింపుగా తెలంగాణ రాష్ట్ర ఐటీ శాఖ అనుబంధ విభాగం డిజిటల్‌ మీడియా వింగ్‌కు ‘పబ్లిక్‌ రిలేషన్స్‌ సొసైటీ ఆఫ్‌ ఇండియా (పీఆర్‌ఎస్‌ఐ)–2020’ అవార్డును అందుకున్నాడు.
* గోవాలో 2021 సెప్టెంబర్ 17న జ‌రిగిన 15వ పీఆర్‌సీఐ గ్లోబ‌ల్ క‌మ్యూనికేష‌న్స్ స‌ద‌స్సులో తెలంగాణ ప్ర‌భుత్వానికి చెందిన డిజిట‌ల్ మీడియా శాఖ ప‌నితీరును గుర్తిస్తూ తెలంగాణ ప్ర‌భుత్వ డిజిట‌ల్ మీడియా డైరెక్ట‌ర్ కొణ‌తం దిలీప్‌ ‘పీఆర్‌సీఐ చాణ‌క్య’ అవార్డును అందుకున్నాడు.
* న్యూఢిల్లీలో 2023 సెప్టెంబర్ 21న జరిగిన 17వ గ్లోబల్ కమ్యూనికేషన్ కాంక్లేవ్​లో మాజీ కేంద్రమంత్రి శ్రీ ముఖ్తార్ అబ్బాస్ నఖ్వీ చేతుల మీదుగా ‘సోషల్ మీడియా పర్సన్ ఆఫ్ ది ఇయర్’ అవార్డును అందుకున్నాడు.

## మూలాలు

## ఇతర లింకులు

వర్గం:తెలుగువారు
వర్గం:తెలంగాణ రచయితలు
వర్గం:జీవిస్తున్న ప్రజలు
వర్గం:యాదాద్రి భువనగిరి జిల్లా రచయితలు
వర్గం:తెలంగాణ ఉద్యమకారులు
వర్గం:యాదాద్రి భువనగిరి జిల్లా వ్యక్తులు
వర్గం:సాంకేతిక నిపుణులు
వర్గం:ప్రభుత్వ ఉద్యోగులు
దెర్సు ఉజాలా

**దెర్సు ఉజాలా** అకీరా కురొసావా దర్శకత్వంలో 1975లో విడుదలైన సోవియట్-జపనీస్ కో-ప్రొడక్షన్ చలనచిత్రం. ఇది కురపోవా దర్శకత్వం వహించిన మొదటి జపనీస్ భాషా చిత్రంగా,  మొదటి, ఏకైక 70ఎంఎం చిత్రంగా నిలిచింది. 1975లో మాస్కో ఇంటర్నేషనల్ ఫిలిం ఫెస్టివల్ లో గోల్డెన్ ప్రైజ్, ప్రిక్స్ ఇంటర్నేషనల్ ఫెడరేషన్ ఆఫ్ ఫిల్మ్ క్రిటిక్స్ అవార్డులతోపాటూ 1976లో ఉత్తమ విదేశీ చిత్రంగా ఆస్కార్ అవార్డును అందుకుంది.

ఈ చిత్రం సోవియట్ యూనియన్ లో 20.4 మిలియన్ల టికెట్లు అమ్ముడవడంతోపాటూ యునైటెడ్ స్టేట్స్, కెనడాలలో 1.2 మిలియన్ డాలర్లు వసూలు చేసింది.

## నటవర్గం

* యూరియ్ సోలమిన్
* మాక్సిమ్ మున్జుక్
* మిఖైల్ బైచోవ్	
* వ్లాదిమిర్ క్రులెవ్
* వి. లాస్టోచ్కిన్
* స్టానిస్లవ్ మారిన్
* ఇగోర్ సిఖ్రా
* వ్లాదిమిర్ సెర్గియాకోవ్
* యానైస్ యాకోబ్సన్స్
* వి. ఖ్లెస్టోవ్
* జి. పొలునిన్
* వి. కోల్డిన్
* ఎం. టెటోవ్
* ఎస్. సిన్యావిస్కి
* వ్లాదిమిర్ సేవర్బా

## సాంకేతికవర్గం
* దర్శకత్వం: అకీరా కురొసావా
* నిర్మాత: యోచి మాట్సు, నికోలాయ్ సిజోవ్
* రచన: వ్లాదిమిర్ అర్సెనైవ్ (పుస్తకం), అకీరా కురొసావా, యూరి నాగిబిన్
* సంగీతం: ఇసాక్ శ్వేర్స్
* ఛాయాగ్రహణం: అసకజు నాకై, యూరి గాంట్మాన్, ఫ్యోడర్ డోబ్రోనోవ్
* కూర్పు: వేలెంటినా స్టెపనోవా
* నిర్మాణ సంస్థ: డైయి ఫిల్మ్, మోస్ఫిల్మ్
* పంపిణీదారు: మోస్ఫిల్మ్ (యు.ఎస్.ఎస్.ఆర్), డైయి ఫిల్మ్ (జపాన్), న్యూ వరల్డ్ పిక్చర్స్ (యునైటెడ్ స్టేట్స్

## మూలాలు

వర్గం:1975 సినిమాలు
వర్గం:జపాన్ సినిమాలు
సైఫాబాద్

**సైఫాబాద్** తెలంగాణ రాష్ట్ర రాజధాని హైదరాబాదులోని ఒక ప్రాంతం. ఈ ప్రాంతంలో కొన్ని ప్రధాన ప్రభుత్వ భవనాలు ఉన్నాయి. ప్రఖ్యాతిగాంచిన సైఫాబాద్ ప్యాలెస్,  రవీంద్రభారతి కూడా ఈ ప్రాంతంలోనే ఉన్నాయి..

## వ్యాపారకేంద్రం
ఇక్కడ అనేక వ్యాణిజ్య దుకాణాలు ఉన్నాయి. చుట్టుపక్కల నివాసితులకు కావలసిన సామాగ్రి అందుబాటులో ఉంటుంది.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో సైఫాబాద్ మీదుగా నగరంలోని వివిధ ప్రాంతాలకు బస్సులు నడుపబడుతున్నాయి. ఇక్కడికి దగ్గరలోనే లక్డి కా పూల్ రైల్వే స్టేషను కూడా ఉంది.

## కార్యాలయాలు

# రవీంద్రభారతి
# బెల్లా విస్టా
# విద్యుత్ సౌధ
# ఈనాడు
# ఛీప్ ఇంజనీర్ ఆఫీసు
# పౌర సరఫరా భవన్
# టెలిఫోన్ భవన్ 
# స్కూల్ ఎడ్యుకేషన్ డైరెక్టర్
# పబ్లిక్ గార్డెన్స్
# హాకా భవన్

## పాఠశాలలు
# మౌలానా ఆజాద్ మెమోరియల్ ఉన్నత పాఠశాల, ఏ.సి. గార్డ్స్
# హోలీ మేరీ ఉన్నత పాఠశాల, ఏ.సి. గార్డ్స్
# రహ్మానియా ఉన్నత పాఠశాల, ఏ.సి. గార్డ్స్
# రాక్ మెమోరియల్ ఉన్నత పాఠశాల, ఏ.సి. గార్డ్స్
# మజీదియా బాలికల ఉన్నత పాఠశాల, సైఫ్యాబాద్ లైన్స్
# శిశు సదన్, సైఫాబాద్ లైన్స్

## ఇతర వివరాలు
రాజమాత మాసాహెబా (ఖానం ఆఘా) సైఫాబాద్ పరిసరాల ప్రాంతాల్లో తాగునీటి కోసం చెరువును కట్టించింది. దీన్నే మాసాహెబ్ ట్యాంక్ (మాసబ్ ట్యాంక్) అని పిలుస్తున్నారు.

## మూలాలు

వర్గం:హైదరాబాదు
వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
హైగన్ తరంగ సిద్ధాంతం

ఇది 1678లో డచ్ భౌతిక శాస్త్రవేత్త క్రిస్టియన్ హ్యూజెన్స్ (1629-1695) తరంగ సిద్ధాంతంపై ట్రేటే డి లా లుమియర్ (*Traite de la Lumiere* ) అనే గ్రంధంలో  పేర్కొన్నాడు. దీనిని బట్టి  కాంతి తరంగాలు రూపంలో ఉంటుందని మొదట ప్రతిపాదించిన వ్యకి  క్రిస్టియాన్ హైగెన్స్. 1670 లో రేఖాగణిత ఆప్టిక్స్ యొక్క నియమాలకు తరంగ  సిద్ధాంతం ఎలా కారణమవుతుందో వివరించిన మొదటి వ్యక్తి క్రిస్టియాన్ హ్యూజెన్స్ . ఇది ఒక తరంగము పై ఉన్న ప్రతి బిందువు కూడా గోళాకార తరంగదైర్ఘాలకు మూలం అని,, వివిధ బిందువుల నుండి వచ్చే ద్వితీయ తరంగదైర్ఘాలు పరస్పరం జోక్యం చేసుకోక పోగలవని అది పేర్కొంటుంది  ఈ గోళాకార తరంగ దైర్ఘం  యొక్క మొత్తం తరంగ ఉపరితలం ను ఏర్పరుస్తుంది.  కాంతి తరంగాల రూపంలో ప్రయాణిస్తో౦దని హైగన్ తరంగ సిద్ధాంతంపేర్కొ౦ది. కాంతి తరంగాలు గా రూపొంది, పైకి, కిందకు కంపించి కాంతి దిశకు లంబంగా ఉంటుందని హైగన్ పేర్కొన్నారు. మనం కొలిచే వస్తువు కొలతలతో పోల్చినప్పుడు తరంగ దైర్ఘ్యం చాలా తక్కువగా ఉంటుందని ఆయన అన్నారు.  మనం కొలిచే వస్తువు యొక్క కొలతలతో పోల్చినప్పుడు తరంగ తరంగదైర్ఘ్యం చాలా తక్కువ , ఈ భావనను పరిచయం చేయడం ద్వారా, హ్యూజెన్స్ పరావర్తన నియమాలు  వక్రీభవన నియమాలను నిరూపించాడు.   

ఈ ప్రతిపాదన  ఐజాక్ న్యూటన్ ప్రతిపాదించిన కార్పస్కులర్ కాంతి సిద్ధాంతానికి వ్యతిరేకంగా ఉన్నాయి. కాంతి చిన్న కణాలతో తయారవుతుందని న్యూటన్ వివరించాడు. కాంతి వేగం అరుదైన నుండి దట్టమైన మాధ్యమానికి పెరుగుతుందని సిద్ధాంతం మళ్ళీ చెబుతుంది. కానీ అరుదైన మాధ్యమంలో కాంతి వేగంతో పోలిస్తే దట్టమైన మాధ్యమంలో కాంతి వేగం తక్కువగా ఉందని హైగన్  కనుగొన్నారు. ప్రారంభంలో హైగన్  కాంతి యొక్క తరంగ సిద్ధాంతం ఆమోదించబడలేదు తరువాత, థామస్ యంగ్ అనే మరో శాస్త్రవేత్త ప్రసిద్ధ  జోక్యం ( Interference) ప్రయోగాన్ని చేసాడు, దీనిని యంగ్ డబుల్ స్లిట్ ప్రయోగం (YDSE) అని పిలుస్తారు. ఈ ప్రయోగం కాంతి తరంగ స్వభావాన్ని రుజువు చేసింది. దీని తరువాత, అనేక ఇతర ప్రయోగాలు జరిగాయి, ఇందులో జోక్యం, విక్షేపం, ధ్రువణ నమూనాలు ఉన్నాయి. ఈ ప్రయోగాలు కాంతి తరంగ స్వభావాన్ని పరిగణనలోకి తీసుకోవడం ద్వారా మాత్రమే వివరించబడ్డాయి.వీటి వలన , హైగన్ తరంగ సిద్ధాంతం ఉనికిలోకి వచ్చింది.  

## హైగన్స్ ప్రతిపాదనలు
డచ్ భౌతిక శాస్త్రవేత్త క్రిస్టియన్ హైగన్స్ కాంతి తరంగ సిద్ధాంతాన్ని ప్రతిపాదించాడు. 
* కాంతి తరంగాలు వ్యాపించేందుకు ఒక పరికల్పిక యానకం 'ఈథర్' అవసరమని వివరించారు. 
* కాంతి ఈథర్ యానకంలో అనుదైర్ఘ్య తరంగ రూపంలో ప్రయాణిస్తుంది. 
* థామస్ యంగ్, ఫ్రెనల్ చేసిన సవరణల తర్వాత ఈ సిద్ధాంతం కాంతి స్వభావ ధర్మాలన్నింటినీ వివరించగలిగింది. 

## మూలాలు

*
బర్గర్ ఫిలిం

**బర్గర్ **ఫ్రాన్సుకు చెందిన ఒక బ్లాక్ అండ్ వైట్ ఫిలిం తయారీదారు.

## చరిత్ర
2007 జనవరిలో ఫోర్టెతో ఉన్న ఒప్పందం ముగిశాక, అదే సంవత్సరం ద్వితీయార్థంలో హర్మాన్ టెక్నాలజీస్తో ఒప్పందం కుదుర్చుకొని ఫిలిం తయారీని కొనసాగించింది.

ఈ సందర్భంలో బర్గర్ ప్రెసిడెంటు గయ్ గెరార్డ్, వ్యాఖ్య

"ప్రత్యేకించి భారీ పారిశ్రామికీకరణ, ఇటీవలి కాలంలో వచ్చిన మార్పులు ఉన్న ఈ తరుణంలో, మా అన్ని ఉత్పత్తులలో ఇంతకు ముందు కంటే ఎక్కువ నాణ్యతాప్రమాణాలను ఇనుమడింపజేయాలనే గట్టి నిర్ణయంతో ఉన్నాము."

బెర్గర్ ఫిల్మ్ సాంప్రదాయ సిల్వర్ హాలైడ్ ఫోటోగ్రాఫిక్ ప్రక్రియలో దాని మూలాలను కలిగి ఉంది. ఇది 19వ శతాబ్దానికి చెందినది. కంపెనీ వ్యవస్థాపకుడు, గై గెరార్డ్ సంప్రదాయ ఫోటోగ్రఫీపై మక్కువతో ఉన్న రసాయన ఇంజనీర్. అతను 1990ల ప్రారంభంలో తన ఇంటి ప్రయోగశాలలో ఫోటోగ్రాఫిక్ మెటీరియల్‌ల ఉత్పత్తితో ప్రయోగాలు చేయడం ప్రారంభించాడు, చివరికి బ్లాక్ అండ్ వైట్ ఫిల్మ్ ఎమల్షన్ కోసం తన స్వంత ఫార్ములాను అభివృద్ధి చేశాడు.

1995లో, గెరార్డ్ బెర్గర్ ఫిల్మ్‌ను స్థాపించాడు. తన చేతితో తయారు చేసిన చిత్రాలను చిన్న స్థాయిలో నిర్మించడం ప్రారంభించాడు. అధిక-నాణ్యత పదార్థాలను ఉత్పత్తి చేయడంలో కంపెనీ త్వరితంగా ఖ్యాతిని పొందింది. బెర్గర్ చిత్రాలకు డిమాండ్ వేగంగా పెరిగింది. ఈ డిమాండ్‌కు ప్రతిస్పందనగా, కంపెనీ కొత్త తయారీ పరికరాలలో పెట్టుబడి పెట్టడం ప్రారంభించింది. దాని ఉత్పత్తి శ్రేణిని విస్తరించింది.

నేడు, బెర్గర్ ఫిల్మ్ బ్లాక్ అండ్ వైట్ ఫిల్మ్‌ల శ్రేణిని ఉత్పత్తి చేస్తుంది, ఇందులో పాపులర్ పాన్క్రో 400 కూడా ఉంది.

## ఇవి కూడా చూడండి
* అనలాగ్ ఫోటోగ్రఫీ
* ఎస్ ఎల్ ఆర్ కెమెరా

## మూలాలు


వర్గం:ఫిలిం
1908నాటి హైదరాబాదు వరదలు

**హైదరాబాదు**లోని మూసి నదికి 1908, సెప్టెంబర్ 26 నుండి 28వరకు వరదలు వచ్చాయి. 36 గంటల్లో 16 సెంటీమీటర్లు నమోదైన వర్షపాతంలో దాదాపు 15వేలమంది ప్రాణాలు కోల్పోయారు. 20వేల ఇళ్లు నేలమట్టమయ్యాయి. నగరంలో ఉన్న మూడు వంతెనలు (అఫ్జల్, ముస్సాలం జంగ్, చాదర్‌ఘాట్‌) తెగిపోవడంతో, పూరానాపుల్ వంతెన మాత్రమే నగరంలోని రెండు ప్రాంతాల మధ్య అనుసంధానమైవుంది.
250px|thumb|right|హైదరాబాదు ఉస్మానియా ఆస్పత్రి ఆవరణలో వున్న ఒక చింత చెట్టు. దానికున్న ఒక బోర్డులో వున్న విషయం: 'ఈచెట్టు 1908 వ సంవత్సరంలో వచ్చిన వరదలలో సుమారు 150 మంది ప్రాణాలను కాపాడింది

## సెప్టెంబర్ 26
సెప్టెంబర్ 26న ఉదయం 6 గంటల ప్రాంతంలో ఆకాశంలో నల్లటి మబ్బులు ఏర్పడ్డాయి. గంట తరువాత చినుకులు ప్రాంభమై, మధ్యాహ్నం 2 గంటలకు జడివానలా మారిపోయింది. లోతట్టు ప్రాంతాలు జలమయమై, సాయంత్రం 6 గంటలకు మూసీ నది పూర్తిగా నిండిపోవడంతోపాటూ శివారు ప్రాంతాల చెరువులకు, కుంటలకు గండి పడి మూసీనదిలో కలిసాయి. అనేక సంఖ్యలో చెట్లు నెలకొరిగాయి.

## సెప్టెంబర్ 27

మరుసటి రోజూ అదే పరిస్థితి నెలకొంది.

## సెప్టెంబర్ 28
మూడోరోజు అనగా సెప్టెంబర్‌ 28న మూసీ నది 60 అడుగుల ఎత్తులో ప్రవహించడంతో, ఆఫ్జల్‌ గంజ్‌ వద్ద నీటి మట్టం 11 అడుగులకు చేరింది. 36 గంటల్లో 16 సెంటీమీటర్ల వర్షపాతం నమోదై, వర్షంనీరు చాదర్‌ఘాట్‌ దాటి అంబర్‌పేట బురుజు వరకు, అటు చార్మినారు దాటి శాలిబండ వరకు ప్రవహించాయి. వందల సంఖ్యలో జనం పేట్లబురుజుపైకి ఎక్కారు. కానీ, రెండు గంటల్లోనే పేట్లబురుజు నీటి ప్రవాహానికి కొట్టుకపోవడంతో వందలమంది ఆ నీటి ప్రవాహంలో కొట్టుకపోయారు. ఆ రోజు సాయంత్రానికి గానీ వరద ఉధృతి తగ్గలేదు.

## నష్టం - సహాయకచర్యలు
దాదాపు 15వేల మంది ప్రాణాలు కోల్పోవడంతోపాటూ, 20వేల ఇళ్లు నేలమట్టమయ్యాయి. అప్పటి పాలకుడు నిజాం మీర్ మహబూబ్ ఆలీ ఖాన్ నిరాశ్రయుల కోసం అనేక సహాయక చర్యలు ప్రారంభించి, తమ సంస్థానాల్లోని భవనాల్లో ఆశ్రయం కల్పించాడు. అనేక ప్రాంతాల్లో వైద్య, అన్నదాన శిబిరాలు ప్రారంభించాడు.

## చింతచెట్టు
ఆఫ్జల్‌ దవాఖాన (ఉస్మానియా జనరల్ హాస్పిటల్) భవనం కూలిపోవడంతో అఫ్జల్‌గంజ్ భవనం పైన ఎక్కిన జనం, దానిపక్కనేవున్న చింత చెట్టుపై ఎక్కి 150 మందికిపైగా ప్రాణాలను కాపాడుకున్నారు. వరదల సాక్షిగా వందల మంది ప్రాణాలు కాపాడిన చెట్టు ఇప్పటికీ ఉంది.

## ఇతర వివరాలు
1908లో వచ్చిన ఈ వరదల తర్వాత జంటనగరాల అభివృద్ధి ప్రారంభమైంది. సాంకేతిక నిపుణుడు మోక్షగుండం విశ్వేశ్వరయ్య నగారాభివృద్ధికి ప్రణాళికను తయారుచేసి, వరదల పునరుక్తిని నివారించడానికి, నగరంలో ఇతర మౌలిక పౌర సౌకర్యాలను మెరుగుపరడానికి కొన్ని సూచనలు చేస్తూ 1909, అక్టోబరు 1న తన నివేదిక సమర్పించాడు. 1912లో ఏడవ నిజాం ఒక నగరాభివృద్ధి ట్రస్టును ప్రారంభించి, వరదలను నివారించేందుకు ఒక వరద నివారణ వ్యవస్థను ఏర్పరచడంలో భాగంగా, 1920లో మూసీ నదిపై ఒక నగరానికి పది మైళ్ళ ఎగువన ఉస్మాన్ సాగర్ ఆనకట్టను, 1927లో మూసీ ఉపనదైన ఈసీ నదిపై హిమాయత్ సాగర్ అనే మరో జలాశయము నిర్మించాడు. ఇవి రెండు మూసీ నదికి వరదలు రాకుండా నివారించడంతోపాటు హైదరాబాదు నగరానికి త్రాగునీటిని అందిస్తున్నాయి.

## ఇవికూడా చూడండి
* హైదరాబాద్‌ వరదలు (2020)

## మూలాలు

## వెలుపలి లంకెలు

వర్గం:హైదరాబాదు
వర్గం:విపత్తులు
వర్గం:ఆపదలు
వర్గం:వరదలు